Et pots posar en contacte 
amb nosaltres als 
C.S.A Can Vies i Hamsa. 
O trucant al tlf/fax: 

93 442 62 53 


La burxa* 

____ —— ^^^__ 1.500 exemplars 


Butlletí contra-informatiu de la vila de Sants. 


EL DISTRICTE S’ENFRONTA 
AL MOVIMENT VEÏNAL 

L’at>arell del PSC crea AAVV fantasmes per desmobilitzar les protestes. 


La campanya de criminalització i 
marginació que el Districte de 
Sants-Montjuic i l'aparell local 
del PSC, estant portant a terme 
contra les diferents associacions 
veïnals de la vila de Sants, està 
arribant a extrems d'escàndol. La 
sintonia aconseguida al barri a 
les èpoques de la lluita per la re¬ 
sidència de gent gran, (on es trac¬ 
tava d'atacar la Generalitat), ha 
passat en pocs mesos a una calma 
tensa i finalment a una guerra 
oberta. Sembla que ni a l'Ajunta¬ 
ment ni al PSC els agrada el fet 
de tenir un veïnat organitzat i rei¬ 
vindicatiu, que ja li va arrancar el 
cobriment del cinturó (obra que 
de moment s'ha quedat a mitges) 
i que ja està plantejant noves ba¬ 
talles com el cobriment de les 
vies o el pla de Can Batlló. Així, 
la contraofensiva municipal no 
s'ha fet esperar; primer van co¬ 
mençar marginant les AAVV de 
la Coordinadora d'Urbanisme 
(entitat creada per elles mateixes 
per tal d'unificar les seves pro¬ 
postes en aquest camp), amb la 


col·laboració de Jordi Clausell, 
secretari de la Coordinadora, que 
va assumir un paper d'allò més 
dinàmic durant la campanya per 
la residència i que ara tracta de 
retardar qualsevol reunió o deci¬ 
sió de la Coordinadora d'Urba¬ 
nisme, amb l'esperança de supe¬ 
rar el període d'al.legacions del 
projecte de Can Batlló sense una 
resposta veïnal. Al mateix temps 
el PSC crea una associació fan¬ 
tasma (Amics de La Bordeta), 
formada per només dues perso¬ 
nes visibles, sense una seu social 
coneguda, cap assemblea funda- 
cional, ni cap element que la legi¬ 
timi, i que tot i això ja ha aconse¬ 
guit ser admesa amb veu i vot al 
Secretariat d'Entitats i a la Coor¬ 
dinadora d'Urbanisme, a la ma¬ 
teixa alçada que la resta d'asso¬ 
ciacions, falsejant la opinió 
veïnal als debats. Però durant les 
últimes setmanes s'ha utilitzat ja 
la guerra bruta. Al darrer número 
de l'Informatiu sortia un article 
on Irene Mujeriego (militant del 
PSC i membre d'Amics de La 


Bordeta) acusava a les associa¬ 
cions veïnals d'amenaces i coac¬ 
cions durant la campanya pel co¬ 
briment del cinturó. Aprofitant el 
descontent d'alguns botiguers, 
Irene Mujeriego, que ni viu ni 
treballa al Cinturó, tracta de cri¬ 
minalitzar al moviment veïnal, 
denunciant unes suposades ame¬ 
naces i destrosses, fetes per oku- 
pes per encàrrec de l'AVV. Tot i 
que en cap moment s'ha fet una 
denúncia judicial ni s'ha mostrat 
cap prova d'aquests fets, l'Infor¬ 
matiu dóna àmplia cobertura a 
aquestes declaracions, sent utilit¬ 
zat així, a la campanya de difa¬ 
macions. L'origen d'aquesta o- 
fensiva municipal podria ser el 
projecte de Can Batlló, proper 
camp de batalla entre veïnat i ad¬ 
ministració, ja que aquesta vol 
construir-hi 800 pisos i un hotel 
enlloc de la zona verda i els equi¬ 
paments que un barri tan oblidat 
com La Bordeta necessiten; però 
aquí hi ha en joc molts mil.lions, 
i sembla que l'Ajuntament no 
està disposat a cedir ni un pas. 


FESTES I REIVINDICACIONS 


pàrking de Pl. de Sants reviu durant uns dies com espai de les festes alternatives 99. 


SANTS.- En el marc de les Fes¬ 
tes Alternatives de Sants no no¬ 
més s'ha promogut la vessant lú¬ 
dica pròpia de qualsevol festa 
popular, sinó que al llarg dels 
dies i nits en què s'ha "sortit al 
carrer" els continguts crítics 
també han estat presents. En pri¬ 
mer lloc, que l'habitual pàrking 
de Plaça de Sants s'hagi recupe¬ 
rat temporalment per als usos 
col·lectius és una alegria per a 
totes aquelles i aquells que prio- 
ritzem un ús social de l'espai ur¬ 
bà per sobre de les dinàmiques 
individualistes pròpies de l'im¬ 
peri de l'automòbil. Cada cop en 
les nostres ciutats queden menys 
espais comunitaris, i en canvi 
proliferen les dinàmiques fun¬ 
cionals a la mercantilització del 

temps i de l'espai. (continuapàg.2) 



Vista del pàrking de Pl. de Sants durant les festes. 


2 DETINGUTS 
PER CRITICAR 
EL RACISME 

El passat 27 de juliol cap a les 
18'15h diverses persones del ba¬ 
rri van presenciar una prepotent 
actuació de la policia nacional. 
Els agents estaven identificant 
un immigrant que passejava 
tranquil·lament per la plaça 
Màlaga, tot proferint-li insults i 
inclús donant-li un cop de puny 

al rOStre. (continua pàg.3) 

FRANCESC OSÀN: 
LA MÀ BRUTA 
DEL DISTRICTE 

Mafiós, impresentable, corrupte, 
fals, cretí, mentider, groller, fei¬ 
xista.... Aquesta és la definició 
que d'en Francesc Osàn, sots- 
regidor del districte de Sants- 
Montjuïc, fan alguns històrics 
del moviment veïnal al barri. "És 
el paradigma del tonto-útil", 
afirmen, "la caricatura més irra¬ 
cional i barroera al servei de l'a¬ 
parell corrupte del PSC". 


(continua pàg. 3) 

La BURXÀ 


L’AUTOGESTIÓ EN LES LLUITES I L’AUTOGESTIÓ SOCIAL 

Els beneficis que s’han aconseguit a partir de les Festes Alternatives, es dedicaran a projectes del barri. 

Que, ni que sigui per uns dies, 


s'aturi l'habitual i atomitzada 
rutina casa-metro-treball-metro- 
compra-casa, i en el cor del nos¬ 
tre barri es construeixi un espai 
de comunicació i cooperació 
col·lectiva com han estat les fes¬ 
tes alternatives, és ja una petita 
victòria. El propi funcionament 
de les Festes Alternatives és un 
segon element a destacar en tant 
que contingut transformador de 
la nostra quotidianitat. Els quatre 
dies de festa i lluita han estat el 
resultat de l'autoorganització de 
moltes persones que hem renun¬ 
ciat a ser únicament espectadores 
de la realitat o receptores de les 
activitats institucionals, i que 
hem coordinat assembleàriament 


esforços per a fer unes festes 
segons les nostres capacitats i en 
funció dels nostres desitjós, sen¬ 
se subvencions ni ingerències 
dels poders polítics ni econò¬ 
mics. (Els problemes respecte la 
denegació del permís per a fer les 
festes al mateix lloc de l'any pas¬ 
sat, els hem superat amb la ima¬ 
ginació) La nombrosa afluència 
de gent d'aquest any ha estat un 
indicador que recolza les nostres 
propostes, però major ha sigut la 
satisfacció de veure que han estat 
mòltes les persones que s'han 
implicat activament en l'organit¬ 
zació i el desenvolupament de les 
festes. En tercer lloc, el contingut 
social de les festes alternatives es 
desprèn en l'ús dels beneficis 


resultants d'aquestes: els diners 
que s'han extret de la barra (begu¬ 
da i menjar) aniran destinats a 
projectes de lluita social al barri, 
ja sigui per a editar la pròpia Bur¬ 
xa així com altre material (sama¬ 
rretes, cartells, oçtavetes, tríptics 
informatius,,,), o també per a 
recolzar econòmicament altres 
lluites socials. La realització de 
les festes alternatives doncs pren 
una rellevància que transcendeix 
el mateix caràcter festiu de la res¬ 
ta de festes majors del barri. En 
aquest sentit, és clara la necessi¬ 
tat de disposar de recursos propis 
per a preservar l'autonomia de les 
nostres activitats, així com per a 
sentar les bases per a consolidar 
un projecte social autònom a l'es- 
S 


tat i al mercat. Doncs com dèiem 
al cartell de les festes, l'autoges¬ 
tió de les lluites és el primer pas 
de l'autogestió social. Finalment, 
expressar la importància de "sor¬ 
tir al carrer" per a mostrar les 
activitats que durant la resta de 
l'any queden majoritàriament 
recloses en els centres socials 
okupats. Així, les exposicions de 
l'Hamsa, Can Vies, la Fresca, etc, 
han pogut ser vistes per molta 
gent que habitualment no acce¬ 
deix als espais okupats, i el con¬ 
tacte directe que propicia un 
espai com el de les festes també 
ha permès una comunicació amb 
els i les veïnes que, malaurada¬ 
ment, no es dóna tant la resta de 
l'any. 


L’ESPECULACIO AL BARRI 


Així, i de tota aquesta valoració de les festes 
alternatives, destacaríem com a molt positiva 
la xerrada on van participar membres del 
Centre Social de Sants i de la Comissió de 
veïnes i veïns de la Bordeta.Inicialment, la 
proposta de la xerrada era exposar una crítica 
a l'especulació immobiliària que pateix el sòl 
urbà, així com valorar l'estat d'aquelles lluites 
socials que s'enfronten i presenten alternati¬ 
ves a les intencionalitats especuladores dels 
poders polítics i econòmics. D'aquesta mane¬ 
ra s'intentava trobar un nexe comú en lluites 
que s'expressen diferentment: per una banda, 
el moviment social que s'ha generat al voltant 
dels centres socials okupats, i per l'altra, les 
diferents lluites veinals que incideixen en la 
millora de l'entorn urbà com a necessitat per a 
millorar la qualitat de vida. Els ponents es 
centraren en ressaltar les coincidències entre 
els moviments socials del barri, donat que si 
bé cada un tenia les seves singularitats, les 
maneres de fer: assembleàries, antijeràrqui- 
ques i basades en l'acció directa ens aproxi¬ 
maven. El següent paral·lelisme que ressalta¬ 
ren els membres de les associacions veinals 
va ser que els moviments socials del barri 
prioritzaven l'autonomia social respecte les 
institucions, i que s'estaven sentant les bases 


per a una participació socio-política diferent a 
la desitjada per l'administració. En aquest 
sentit, denunciaren que des del districte es 
premiés a les associacions de veïnes i veïns 
submisses amb els dictàmens dels polítics, i 
que en canvi es reprimís i marginés aquelles 
iniciatives populars que retornaven la capaci¬ 
tat de decidir a la gent del carrer: mentres que 
les associacions fidels al poder venen la seva 
obediència a canvi que el districte els pagui el 
local, el moviment veinal autònom i crític veu 
com se li retallen les subvencions. Finalment 
es va fer una crida a trobar espais de con¬ 
fluència de les lluites socials, ja fos convidant 
a la participació en la campanya per a la recu¬ 
peració de can Batlló, ja fos per a col·laborar 
a la Burxa, ja fos per a engegar alguna futura 
campanya conjunta, que bé podria ser la recu¬ 
peració del pàrking per als usos socials... Així 
sorgí l'escrit reivindicatiu que amb el títol 
"Un nou espai pel barri" des de l'assemblea de 
les Festes Alternatives de Sants, la Comissió 
de veïns i veïnes de la Bordeta i el Centre 
Social de Sants s'ha enviat al Districte de 
Sants-Montjuic: “D'entre totes les activitats 
realitzades en el marc de les Festes Alternati¬ 
ves Sants 99 es va fer una xerrada el diven¬ 
dres 27 d'agost a les 6 de la tarda amb el títol " 


L'especulació al barri" on hi participaren 
unes 50 persones. La xerrada pretenia infor¬ 
mar i debatre entre tothom qui volgués sobre 
els últims fets urbanístics al barri, és per això 
que es van convidar persones de la Comissió 
de veïns i veïnes de la Bordeta per a que 
expliquessin d'una banda tot allò que s'ha 
derivat de la campanya Recuperem Can Bat¬ 
lló i també deforma general com s'han desen¬ 
volupat algunes lluites concretes al barri des 
del Centre Social de Sants. Durant la xerra¬ 
da, i constatant l'espai on es feia l'acte (el 
pàrking improvitsat del costat de Pl. de Sants 
sobre les vies), recuperat als cotxes que dià¬ 
riament hi aparquen plantegem el següent, 
ens adonarem de l'espai social que estàvem 
desaprofitant, per això, : 1. Reclamem l'espai 
utilitzat durant les Festes Alternatives Sants 
99 per a l'ús dels i les vianants. 2. No entenem 
com un espai tan ampli pot estar diàriament 
utilitzat per uns pocs automòbils, mentre tot¬ 
hom del barri en podria gaudir, com s'ha 
demostrat durant les festes. 3. L'espai en 
qüestió ha quedat clar que és fantàstic per a 
realitzar activitats al carrer, proposem doncs 
que no existeixi impediment a qui el vulgui 
utilitzar. Reivindiquem doncs la recuperació 
del solar de Pl. de Sants per a tothom, ja! ” 



Moment en que es feia la xerrada sobre l’especulació, a l’espai de les festes alternatives. 

FRANCESC OSÀN 


(vé de la portada) 

Si bé, en un principi, seguí una 
línia més o menys correcte, on el 
diàleg amb les AA.VV encara 
semblava possible, cap els volts 
del 1.992-93 aquesta pretesa pre¬ 
disposició pel debat arriba a la 
seva fí: En F.Osàn aconsegueix 
fer-se lloc entre els homes forts 
de l'organització socialista al dis¬ 
tricte, malgrat la seva nula for¬ 
mació política, i inicia una nova 
etapa marcada pels escàndols i el 
joc brut sense treva. El 1.993 
passa a ocupar una de les asses¬ 
sories de la Diputació de Barce¬ 
lona gràcies als vincles que man¬ 
té amb en Zaragoza -una de les 
peces claus de l'aparell-, càrrec 
pel qual cobra entre 200 i 400 mil 
ptes. mensuals. Çal especificar 
que aquesta tasca no és res més 
que un mecanisme utilitzat pels 
partits polítics majoritaris per tal 
"d'alliberar" els seus. Així doncs, 
fins -com a mínim...- l'any 95 en 


DE “BANDERA ROJA” 


A SOTS-REGIDOR DÈSPOTA 


Francesc Osàn es manté a la rereguarda del poder al Districte i al PSC. 


F.Osàn es treié un sobresou 
desenvolupant una feina fantas¬ 
ma, dit d'una altra manera sense 
fer absolutament res, que l'ajudà a 
engreixar encara més el sou que 
rebia per estar ocupant a la vega¬ 
da, un càrrec paral·lel a l'Ajunta¬ 
ment de la ciutat; saltant-se així el 
principi que estableix com a 
incompatible la funció de dos 
càrrecs públics d'aquest ordre. 
Però en F.Osàn és també protago¬ 
nista de gran part de les traïcions 
que han esdevingut pa de cada 
dia a la cara interna de l'estructura 
socialista. El. cas de l'ex-alcalde 
de Badalona, Joan Blanch, on tro¬ 
bem F.Osàn estirant del fil i 
forçant el gran aparell a entregar 
l'alcaldia badalonina a una gran 
col.lega seva és un exemple clar 
de l'amiguisme que caracteritza el 
tarannà polític de l'home de con¬ 
fiança d'en Pere Alcober. O un 
dels seus darrers intents de fer-se 
més espai... en aquest cas F.Osàn 
aprofità el buit de poder deixat 
per Santiburcio -ex-regidor de 
Nou Barris i deixeble del "padri- 
no" J.M.Sala- que es trobava als 
Estats Units tractant-se un càncer, 
per a negociar possibles favors tot 
oferint regidories. En d'altres oca¬ 


sions però, en F.Osàn ha corregut 
a fer pinya colze a colze amb en 
Santiburcio: Quan els mitjans de 
comunicació oficials esbombaren 
el cas de pederàstia al casal d'in¬ 
fants del Raval, Paco Salvador - 
aleshores conseller de seguretat 
ciutadana - va demanar suport a 
l'aparell; la reacció d'ells dos fou 
la contrària. La cursa política d'en 
F.Osàn passa per una joventut de 
militància a Bandera Roja, un 
posterior ingrés a les files del 
PSUC i la definitiva integració - 
juntament amb P,Alcober- al PSC. 
Les seves aparicions públiques 
van sempre acompanyades d'in¬ 
tervencions ridícules: L’any 1.985 
una cinquantena de persones inte¬ 
grants de trenta nou entitats di¬ 
ferents es reuneixen al Centre So¬ 
cial de Sants i formen una 
plataforma anti OTAN. F.Osàn, 
com a portaveu de la JSC obre la 
boca: "Les joventuts socialistes 
recolzen la plataforma sempre i 
quan no es qüestioni el lideratge 
polític de Felipe Gonzàlez", es¬ 
clata una riallada general que el fa 
marxar humiliat de la sala. Dies 
abans de la inauguració d'un Cen¬ 
tre d'Atenció Primària a La Bor- 
deta gestionat per la Generalitat 


que, malgrat les mancances que 
això comporta, responia a la cam¬ 
panya de pressió organitzada pel 
veïnat, F.Osàn declara en un ple 
municipal que "L'ambulatori no 
passa de laboratori de la Srta. 
Pepis". Durant un dels últims mí¬ 
tings del PSC el seu discurs fou, 
això si, clar i contudent: amb no¬ 
més quatre paraules ("Això és 
molt guapo") feu palesa la seva 
genialitat, ampliant així el recull 
de cites cèlebres de la talla del 
"Espanya va bien" i el "jTodos al 
suelo cono!" Però la retòrica res¬ 
pon a una estratègia i en ambdues 
vessants F.Osàn és igual d'hàbil: 
Davant la capacitat de la Comis¬ 
sió de veïns/es de La Bordeta ell 
s'inventa l'Ass. d'Amics de La 
Bordeta, un col·lectiu fantasma 
que té per tota activitat rebentar 
assemblees. Com a nota de co¬ 
miat només ens queda denunciar a 
aquest personatge que ni en la 
seva vida quotidiana és capaç de 
comportar-se: Escridassa conti- 
nuament a una de les seves secre¬ 
tàries i la persegueix babejant, 
com a missogin que és, i demana 
per Nadal que li regalin samarre¬ 
tes de l'EZLN (si Zapata aixequés 
el cap.). 


ELS NOIS PRETENIEN EVITAR EL SETGE 
POLICIAL A UN IMMIGRANT A LA PL.MÀLAGA 

(vé de la portada) 

Dos joves que passaven en aquell moment per la la carretera de Sants, en suport dels detinguts. Cap a 
Màlaga i van presenciar els fets, van saltar per les 12h. de la nit els detinguts van ser posats en lli- 
interposar-se entre els policies i l'immigrant. Els bertat sota el càrrec d'atemptat a l'autoritat. A- 


dos joves van intentar evi¬ 
tar la detenció del noi inti¬ 
midat i també van inten¬ 
tar, molt persistentment, 
identificar els policies 
demanant-los el número 
de placa. Els policies van 
reaccionar de forma agre¬ 
ssiva insultant els dos nois 
i inclús colpejant-los. Du¬ 
rant tot això van arribar 
diverses dotacions poli- 
cials més, les quals es van 
llençar damunt dels dos 
joves i van detenir-los allà 
mateix, al mig de la plaça 
Màlaga. L'immigrant i els 
dos joves detinguts van 
ser traslladats a la comis¬ 
saria del districte de Sants 
i posteriorment traslladats 



Foto borrosa del policia segons abans de detenir un dels nois. 


quests 3 nois podrien pas¬ 
sar fins a 4 anys de presó 
per el simple fet d'evitar 
una agressió racista, a- 
quest cop per part de la 
policia. Es dóna l'anècdo¬ 
ta de que aquell mateix 
vespre es feia una concen¬ 
tració de repulsa a Barce¬ 
lona a les últimes agres¬ 
sions racistes a Terrassa i 
a Banyoles, i on tot l'ajun¬ 
tament hi era present 
(mentrestant els "vigi¬ 
lants de l'ordre" en feien 
de les seves!!!). Aquest 
fet demostra la hipocresia 
de les institucions, que es 
manifesten públicament 
contra el racisme, mentre 
els seus propis cossos 


a l'hospital per curar-se les ferides sofertes durant la policials actuen amb total impunitat, perseguint i 
detenció. Mentrestant a fora de la comisaria es van detenint arbitràriament, emparats sota una discutida 
concentrar unes 60 persones, que van arribar a tallar llei d'estrangeria. 


ELS MOSSOS DE 
LA MODEL FAN 
HORES EXTRES 

El passat dissabte dia 28 d'agost, 
un jove del barri es trobava arre¬ 
glant la seva moto a la confluència 
dels carrers Nicaragua i Provença, 
tot just en el xamfrà que queda 
davant de la presó Model. De sob¬ 
te, dos mossos d'esquadra se li van 
apropar per demanar-li la seva 
documentació i la de la moto. El 
jove, que en aquell moment no 
duia cap tipus de documentació a 
sobre, va constatar que la moto era 
de la seva propietat ja que tenia les 
claus. No contents els mossos 
amb les seves explicacions, van 
demanar reforços, reunint-se un 
total de quatre mossos, que primer 
van "convidar" al noi a passar-se 
per la Modelo per tal de ser identi¬ 
ficat, i després, davant de la nega¬ 
tiva del noi, se'l va forçar a acom- 
panyar-los. Durant poc més d'una 
hora va ser retingut, mentre com¬ 
provaven que les claus que duia 
fossin les de la moto, i que a la 
bústia del domicili on diu residir, 
hi figurés el seu nom. 







BUTLLETA DE 
SUBSCRIPCIÓ 


NOVA OKUPACIO A LA BORDETA 


RETINGUTS 


Façana de la casa en el moment de l’okupació 


JOVES 


LA BORDETA.- El passat dissabte 4 de 
setembre al matí, dues cases del barri de La 
Bordeta, pertanyents a una familia que 
durant 20 anys ha mantingut abandonada 
una d'elles i durant 6 anys l'altre (des de la 
mort de l'últim llogater), van ser okupades 
per diversos joves. Després d'una cercavila 
on hi van participar prop de 60 persones, 
van arribar fins a les cases (situades al 
c/Olzinelles 77 i 79), van accedir mit¬ 
jançant una escala als balcons i van obrir 
les portes des de l'interior. Un cop a dins 
van comprovar que feia molts anys que 
estaven en desús, pel seu estat de deteriora¬ 
ment. Van repartir octavetes entre el veïnat, 
van penjar un cartell a la porta explicant les 
intencions respecte les dues cases (que 
seran arreglades i utilitzades com a viven- 
da) i van penjar una pancarta amb el lema: 
" ESPECULACIÓ? NI AL BARRI NI 
ENLLOC. OKUPA TU TAMBÉ!" 


La casa és al c/Olzinelles 77/79 i es va okupar el passat 4 de setembre. 


PER PINTAR 


UN MURAL 

El passat dimarts 24 d'agost, du¬ 
rant les festes de Sants, dos jo¬ 
ves de l'organització Maulets 
van ser retinguts per la guàrdia 
urbana mentre estaven fent un 
mural al carrer de Riego just al 
costat de l'Estació de Sants, en el 
mural es rebutjava l'estat es¬ 
panyol, el lema deia "Aixó no és 
espanya". La identificació prè¬ 
via va ser acompanyada d'ame¬ 
naces i crits insultants fins a que 
un dels dos joves van deixar-lo 
anar i l'altre van endurse'l a la 
Comissaria del Parc de Monjuïc 
per tal d'identificar-lo, retenint- 
lo allí durant més d'una hora. 


Si no vols perdre’t cap número de LA BURXA, i, a 
més vols col·laborar en la continuitat d’aquest pro¬ 
jecte ara tens la possibilitat de suscriure’t per tot 
un any. 12 mesos assegurats de contrainformació. 
Tan sols cal que omplis aquesta butlleta (la pots 
fotocopiar per tal de no fer malbé l’exemplar) i fer- 
la arribar a Can Vies (c/jocs Florals 42. 08014 
Sants). Per tal de pagar les despeses d’edició i 
correu, fes-nos arribar 1000 ptes, conjuntament 
amb les teves dades complimentades, i d’aquesta 
manera t’arribarà cada mes puntualment a casa. 


i Nom o col.lectiu/associació/etc. 

•i 

Adreça... 

Població.. 

Codi postal. 

Telèfon .. 

CRÒNIQUES DE LA LLUITA SOCIAL AL BARRI 

- 5.1874-1900 El moviment obrer pren força a Sants- 


Ja citàvem en l'anterior crònica 
(La Burxa n° 17), com a Sants es 
van desencadenant cada vegada 
més, lluites dels i les treballadores 
enfront els canvis polítics cons¬ 
tants i les reformes dels amos de 
les grans fàbriques. Així, 
comentàvem com al 1873 al 
Vapor Vell s'acomiadaven treba¬ 
lladors tot i la proposta dels i les 
treballadores de treballar per mei¬ 
tats i feiem esment del cop d'estat 
del General Pavia, el 1874. 
Aquest cop d'estat que es produí el 
3 de gener contra el govern repu¬ 
blicà del moment, provocà a Sants 
una vaga general com a prova de 
resistència. A Barcelona, grups 
espontanis assaltaven la Diputació 
i altres edificis, i el dia 8 del 
mateix mes un nombrós grup de 
republicans es concentrà a la Pl. 
Catalunya, sent disolts per l'exèr¬ 
cit comandat pel general Martínez 
de Campos. Al migdia del mateix 
dia, Sants s'aixecà amb el suport 
de Gràcia i Hostafrancs, l'exèrcit 


va posar-se en marxa i atacà la tro¬ 
pa des de la carretera, però les 
succesives càrregues de la infan¬ 
teria van ser rebutjades pels repu¬ 
blicans. Tot i que arribaren tropes 
republicanes de suport, al cap de 
cinc hores de combat foren desa¬ 
llotjats. Els últims i petits focus de 
resistència es localitzaren en 
direcció a Sarrià, on el 12 de gener 
els colpistes sufocaren del tot la 
resistència. Esclafats el carlisme i 
el republicanisme, el marc de la 
Restauració es caracteritzà per un 
dur caciquisme i l'aplicació de tots 
els mecanismes d'estat per a con¬ 
trolar la situació, d'aquesta mane¬ 
ra el nou ajuntament va ser gover¬ 
nat a partir de llavors per Josep 
Santomà, un dels grans cacics i 
fill d'una de les famílies més bur¬ 
geses de Sants. Les accions dels 
descontents provocaren l'any 
1887 que en una de les cases dels 
Santomà, concretament un autèn¬ 
tic palau que s'havien construït 
davant l'esglesia de Sants, hi 


esclatés una càrrega de dinamita 
col·locada en una canonada d'ai¬ 
gua, que va fer destrosses consi¬ 
derables en tot l'edifici. Les 
vagues cada cop sovintejaven més 
i aquell mateix any es declarà una 
vaga en el sector tèxtil que afectà 
seriosament a L'Espanya Indus¬ 
trial. Al Vapor Vell existiren alda¬ 
rulls, pocs anys després provocats 
per una reforma en les condicions 
de treball promogudes pel director 
de l'empresa, Ferran Alsina; així 
l'any 1889 enmig del conflicte, 
Alsina, tot i sortir-ne il.lés, va ser 
l'objectiu d'un atemptat. Sembla 
que la por a la força que anava 
prenent el moviment obrer va ser 
el motiu per a que dos anys més 
tard, els Güell, amos de l'empresa, 
decidissin traslladar l'empresa a 
Sta. Coloma de Cervelló. Però les 
fàbriques no eren les úniques pro¬ 
tagonistes; en l'època de canvis 
que es vivien a Sants, en els 
camps es continuava treballant de 
valent, també en infinitat de petits 


tallers, i el creixement urbanístic 
era considerable al voltant de les 
grans fàbriques. Les lluites, 
doncs, no provenien d'un sol sec¬ 
tor; així el 1890 els paletes de 
Sants juntament amb els de Gràcia 
i els de Sant Martí de Provençals 
després de diverses vagues, se 
sortien amb la seva: aconseguien 
la jornada laboral de 8 hores. Els 
pagesos tampoc estaven massa 
contents amb les condicions del 
moment i tres anys després, el 
1893, organitzaren una trobada 
entre Sants i Barcelona, per tal 
d'aconseguir millores, reunint-se 
1200 pagesos. Mentre es donava 
tot aquest seguit de situacions, 
l'organització dels i les treballado¬ 
res s'anava enfortint i Sants, com a 
municipi, es trobava en una etapa 
d'incertesa des del 1883. Defen¬ 
sors i detractors, sobretot d'altes 
posicions polítiques, provocaren 
situacions i discutien diferents 
arguments, en referència a l'anne¬ 
xió amb Barcelona. 















A partir d'aquest número de la Burxa, la Comissió de Veïnes i Veïns de la Bordeta hi tindrem un espai per a la informació 
general de tot allò que passa al nostre barri. El que volem recalcar és la importància d'aquest fet, pels objectius comuns que els 
moviments representatius volem transmetre a través de la llibertat, el compromís social, la solidaritat i la reivindicació. Altra¬ 
ment, aquesta col·laboració és la normalització de persones amb sintonies de lluita semblants, alhora amb mètodes assemblearis 
que ens acosten en les ideologies obertes, i amb la contundència de les respostes sobre temes prou importants per esmerçar temps i 
solucions. Fa temps que estem patint un setge ferotge per part de l'administració municipal a tot allò que s'expressi amb rotundi¬ 
tat, veritat i presentant altres alternatives, que evidentment no passen pel sedàs de les associacions tranquil·les i domesticades. La 
Burxa és per nosaltres la germana que ens dóna l'alè de la garantia de la llibertat d'expressió, la germana que s'ha fet gran de cop i 
ens dóna la mà i la confiança perquè ens estima, i aquesta Comissió de veïns és sensible a aquesta estimació tan ferma. Fins al mes 
que vé, una abraçada, 

Josep Pons, de la Comissió de Veïns de la Bordeta. 


Ressenyes 



ROMPAMOS EL SILENCIO. JORNADAS DE LUCHA SOCIAL. Ed. Devorame otra vez, colecti- 
vo culinario de la Kasa de la Muntanya. Pots trobar-lo a gairebé tots els C.S.O. i a El Lokal (c/ de la cera lbis). 

"sientate bien, no hables, A DONDE VAS?!! QUE HACES?!! no preguntes, escuchaü PONTE EN FILA, deja 
de jugar, ahora no es el momento, NO MIRES POR LA VENTANA, escuela panóptico, PAP ELES, PROPIE- 
DAD PRIVADA... no pasar, cuidado con el perro, POLICIA, EJERCITO, la feina ben feta no te fronteres, 
SOMOS TODOS IGUALES, y tu, donde vas con esos pelos, y esa ropa? CON QUIEN TE METES EN LA 
CAMA? lafamilia, DIOS, EL OJO QUE LO VE TODO, no rias, no ames, no llores, no grites, NO EXISTAS." 
(text de la contraportada del llibre) 

Recull de textos, octavetes, reflexions i fotografies de les jornades de lluita social portades a terme a Barcelona del divendres 21 al dijous 27 de maig, dins del 
lema "trenquem el silenci". El llibre està dividit en blocs temàtics, tal i com es van preparar les jornades, on hi havia diferents comissions de treball pels diferents 
temes; control social, ecologia, inmigració i solidaritat internacional, treball i mitjans de comunicació. A part dels textos que havien treballat les diferents comissions, 
aquests van acompanyats de les octavetes repartides a les diferents accions, fotografies d'aquella setmana, dels Contra-infos especials que sortien cada dia, i un 
requadret al final de cada bloc on es plasma el tracte rebut per la premsa oficial, sigui dient que aquesta va ignorar l'acció i/o acte realitzat o transcrivint-ne les 
"frases celebres" dels articles amb la seva visió quasi sempre manipulada i/o malinterpretada. Al final del llibre se'n recullen les conclusions i debats sorgits d'a¬ 
questa setmana de lluita on hi varen participar diversos col·lectius i persones. Tot i que les jornades es varen fer a Barcelona i que el crit de "guerra" d'aquella setmana 
era "trenquem el silenci, sortim al carrer", Devórame otra vez ha decidit realitzar l'edició en castellà ja que consideren que els textos reproduïts poden servir a mol¬ 
tes persones, no tant sols a les de parla catalana. No penso que ningú pugui dir que no tenen raó però.... que passarà amb les llengües, minoritàries si tothom 
comença a fer les coses en l'idioma més extès? 


KAOS POR LA LJBERTAD DE L*S PRES*S En solidaridad con l*s cuatro anarquistas italianes acusad*s del atraco de Córdo¬ 
ba y la muerte de dos policias municipales. 400 ptes. edita; CNT-pro pres*s de Palma. Ho pots trobar al CS A Can Vies o a El Lokal. 

Dias del kaos... sota aquest títol es van realitzar a Mallorca , durant l'agost de 1997 dos concerts amb els grups Ò.B.N.I., O.G.T., 

Bad Taste i Oi! The arrase, que són els que omplen aquesta cinta. Tant els beneficis dels concert com del K7, són pels pres*s. Tra¬ 
duïm un petit resum del text explicatiu que pots trobar a la caràtula de la cinta: “El 18 de desembre de 1996, quatre anarquistes 
italians atraquen el Banco de Santander a Córdoba, en la fugida hi ha un tiroteig, on moren dos policies municipals i queden 
greument ferits els atracadors, no moriran gràcies a l'armilla antibales que portaven. El judici va començar el 20 d'abril de 
1998 amb una durada de deu dies. Paral·lelament al judici es celebren actes d'homenatge als agents morts amb la clara intenció 
d'influenciar en el procés judicial. S'estimava que Claudio fos condemnat per dos homicidis, Giorgio i Giovanni pel segrest del 
guarda jurat i Michele per l'intent d'atracament. El veredicte del "jurat popular" és d'assassinat pels tres primers, i la sentència 
del jutje és de 48 anys de presó per Giovanni i Giorgio; 49 anys per Claudio i 3 anys per Michele. Giorgio i Claudio segueixen 
empresonats sota el règim de F.I.E.S. (Ficheros de Internos de Especial Seguimiento)’’. « 

VASTAGOS DE LA CALLE, 

David Cano. El pots trobar a El Lokal, c/de la Cera 1. 

Vengo de muy lejos,/ de otra vida,/ de otro sueho./ He venido a traerte/fantasia y versos. Vengo con el pecho abierto/ sangrando amor, 
conocimiento./ Acércate niho/te contaré un cuento,/ la historia de un hombre/ que quería ser viento./ Vengo porque no vuelvo./ No hay 
lugar/donde volver,/incierto camino/sin regreso. Vengo de muy lejos,/de otra vida,/de otro sueho.../Acércate niho/te contaré un cuen¬ 
to,/la historia de un hombre/que no pudo ser viento. -Recull de poemes i textos en prosa sobre aquesta realitat que vivim, la de l'amor, l'es¬ 
perança i la lluita, però també aquella realitat més fosca, la de la privació de la llibertat i la mort, i que sovint mirem sense voler veure. 
Vàstagos de la calle està escrit per David, un company nostre que va morir el passat mes d'agóst. La presentació del llibre es farà el dis¬ 
sabte 1 d'octubre en el marc d'una jornada literària, amb actuacions teatrals», recital de poesies, contes...al centre social Can Mireia. 



KAOSPORLALIBERTAD 
DE L+S PRES*S 

ACTES DE PROTESTA PER CHIAPAS 

Torna a Barcelona una noia agredida per paramilitars priístes 


PL. CATALUNYA.- Unes 50 
persones van acampar el 24 d'a¬ 
gost a la Plaça Catalunya, i van 
plantar també una tenda sobre el 
monument a Francesc Macià. 
Amb aquesta acció es volia 
informar de la greu situació de 
guerra encoberta (a la pràctica hi 
ha més de 60.000 militars des¬ 
plegats per Chiapas que ocupen 
militarment la zona i impedeixen 
que la gent hi pugui dur una vida 
digne). L'acampada, convocada 
pel Col·lectiu de Solidaritat amb 
la Rebel·lió Zapatista de Barce¬ 
lona, sorgeix com a resposta a 
l'augment de la repressió contra 
les comunitats indígenes de 
Chiapas, i es va realitzar en coor¬ 
dinació amb d'altres ciutats del 
món on també s'han fet accions 
de protesta: s'han enviat faxos i 
cartes de protesta al govern 
mexicà des de diferents llocs 
com Berna, el Regne unit, Gra¬ 


nada, Alacant... En alguns casos 
s'han dut a terme concentracions 
davant de consulats i embaixades 
mexicanes, com les de Berna, 
Montreal o Managua. En alguns 
llocs, com a Zurich i i Managua, 
s'han fet programes de ràdio 
especials sobre aquest tema. A 
Granada es va començar una 
acampada a la Plaza Nueva amb 
la intenció tant de protestar com 
d'informar la gent. També, el 
dilluns 30 d'agost va arribar a 
Barcelona, procedent de Chia¬ 
pas, Maria José Vega, membre 
d'un col·lectiu de solidaritat amb 
les comunitats zapatistes. Maria 
José va ser agredida per part d'un 
grup de paramilitars priístes, que 
la van colpejar durant més de 15 
minuts, li van robar la càmara de 
fotos, documents i altres perti¬ 
nences, enmig d'insults i amena¬ 
ces contra els zapatistes i els seus 
col·laboradors estrangers. 



1 Monument a Francesc Macià amb les pancartes i les tendes de campanya. 


PROTESTA MUNDIAL A FAVOR DELS PRES@S 


10 persones burlen tots els dispositius de seguretat i difonen a tot el món la reivindicació d'apropament de pres@s vasc@s 


SEVILLA.- A continuació fem un 
resum de la informació recopi¬ 
lada pel Contra-Infos, del butlletí 
"Etxera", especialitzat en infor¬ 
mació sobre la situació dels 
pres@s polítics del País Basc: 
"La reivindicació de la repatria¬ 
ció dels presos bascos es va fer 
sentir el divendres a tot el planeta 
des del Mundial de Sevilla. La 
demanda de repatriació dels pre¬ 
sos polítics bascos va arribar fins 


la inaguració del Mundial d'Atle¬ 
tisme de Sevilla mitjançant dos 
persones que es van disfressar de 
mascota oficial dels jocs, "Giral- 
dilla ", i que portaven al seu pit el 
mapa d'Euskal Herria i una lle¬ 
genda, "Repatriation bask priso- 
ners", en la qual es solicitava el 
trasllat dels presos polítics vas- 
cos. Aquestes mascotes solidàries 
amb els presos van pujar a l'esce¬ 
nari com si forméssin part de l'es¬ 


pectacle, amb el pit tapat per una 
tela, de la que es van desfer al 
començar la retransmissió televi¬ 
siva, deixant veure així el seu 
missatge. El realitzador de TVE 
va intentar per tots els medis que 
les mascotes no apareguessin més 
en pantalla, però era difícil, de 
manera que no va poder impedir 
que les dues mascotes fessin arri¬ 
bar la seva reivindicació a través 
de les televisions de tot el món. 


També hi va haver altres sorpre¬ 
ses aquella nit. Altres tres "Soli¬ 
daris amb els pres@s" es van 
penjar amb cordes d'escalada des 
del balcó del primer amfiteatre, 
exhibint pancartes a favor de la 
repatriació i banderes basques, 
abans de ser detinguts/des. Al 
mateix temps, una altra persona 
repartia fulles explicatives de 
l'acte a la zona de premsa i també 
va ser detinguda. ” 



La falsa mascota a l’escenari mentre començaven a desfilar les delegacions dels diferents països. 

VAGA DE FAM A QUATRE- CAMINS 

5 presos continuen la vaga contra les condicions inhumanes. 


LA ROCA DEL VALLÈS-. El 
dimarts 24 d'agost, 9 reclusos de 
la presó de Quatre-Camins (La 
Roca del Vallès), van iniciar una 
vaga de fam. Dos dies després 
quatre d'ells la van abandonar, 
però els 5 restants continuen en 
vaga per tal de denunciar la si¬ 
tuació a les presons. Després de 
posar-se en contacte amb un des¬ 
patx d'advocats (comunicació di¬ 
fícil des de l'interior de la presó) 
van fer arribar a la redacció de 
Contra-Infos un comunicat on ex¬ 
pliquen detalls de la protesta i de 
la situació que pateixen. A conti¬ 
nuació reproduïm un fragment 
d'aquest comunicat: "Estimados 
amigos: Desde este túnel os envio 
un abrazo, así como agradecer 
todo vuestro apoyo sin el cual 
esta huelga seria una lucha per- 
dida. A todo ello debo decir que 
tanto en este centro como en 


Briansy otras prisiones las insta- 
laciones, ademàs de insuficientes 
y precarias, estan preparadas de 
tal modo que la persona que sufre 
un período de tiempo prolongado 
(como es mi caso y el de muchos) 
acaba padeciendo algún tipo de 
enfermedad mental. La angustia, 
la ansiedad, la suciedad, las alu- 
cinaciones, o enfermedades de 
caràcter irreversible como el 
Sida o la Hepatitis C. Los servi- 
cios sanitarios funcionan con 
deficiència, las dietas para los 
enfermos de Hepatitis son pràcti¬ 
cament e las de la comida gene¬ 
ral. La administración se està 
embolsando este dinero, por lo 
que reivindicamos una mejora en 
calidad de asistencia sanitaria. 
Así como la inutilidad de las 
enfermerias, porqué aquí hay 
enfermos en fase terminal de Sida 
con desaparición de defensas ". 


S'INTENSIFICA LA CAMPANYA PER 
LA LLIBERTAT DE BENJAMÍ RAMOS 


BARCELONA.- En Benjamí 
Ramos Vega, veí de Granollers, 
va ser detingut el 28 de Gener de 
1995 a Berlin i extraditat a LEstat 
Espanyol el 5 de Juny de 1996, 
acusat de donar suport a la 
resistència del poble basc, va ser 
condemnat all anys i 4 mesos de 
presó en un judici-farsa sense 
proves. Ja va ser llavors, durant 
l'extradició i judici que un seguit 
de col·lectius de Catalunya, Eus- 
kal Herria i Alemanya van fer 
actes de solidaritat, des de xerra¬ 
des i manifestacions fins a con¬ 
certs i vagues de fam. El Novem¬ 
bre de 1998, amb en Benjamí 
debilitat pel virus de la SIDA, les 
mobilitzacions van augmentar, 
tant per part d'en Benjamí (amb 
una vaga de fam indefinida per 
l'amnistia i el retorn a Catalunya) 
com del seus amics i companyes 


(xerrades, concentracions i vaga 
de fam a la plaça St. Jaume, etc...) 
aquestes mobilitzacions es van 
aturar després que responsables 
de la Generalitat fessin falses 
promeses a la família, amb el re¬ 
torn d'en Benjamí al Nadal i des¬ 
prés per Setmana Santa. És per 
això que la Plataforma de Solida¬ 
ritat amb en Benjamí Ramos està 
disposada a seguir lluitant fins a 
la seva llibertat, doncs els metges 
li donen només 2 anys de vida 
degut a l'avançat estat de la seva 
malaltia. Per això han reiniciat 
una campanya que culminarà 
amb una manifestació el proper 
18 de setembre al centre de Bar¬ 
celona. Sembla però, que segons 
últimes noticies, serà traslladat 
els propers dies a la presó de La 
Roca, cosa que encara no s’ha 
confirmat. Contra-Infos 31/8/99 


MES INJUSTÍCIES A LA PRESO 


NANCLARES DE LA OCA.- 
Wahid Boughanem, pres en 
aquests moments a Nanclares de 
la Oca, està condemnat a 5 
ANYS I UN DIA de presó per 
haver cremat amb un cigarret una 
manta a dependències policials. 
Wahid va ser detingut per una 
búsqueda i captura que ell desco¬ 
neixia, i estant a la cel·la del 
departament policial, es va 
desenvolupar un petit incendi al 
calar la manta, fet que Wahid 
declara fortuït i que la Audiència 


Provincial de Màlaga declara 
voluntari. Sigui com sigui, el 
resultat de l'incendi van ser unes 
petites flames i un brot de fum 
que va obligar a desallotjar les 
dependències judicials. Els 
danys van ser pericialment taxats 
en 11.200 pts. I per aquest fet, 
se'l condemna a 5 anys de presó. 
Si voleu escriure a Wahid, la 
direcció és: Wahid Boughanem, 
C.P Nanclares de la Oca M-4. 
01230 Àlava. 

Contra-Infos3/9/99 


INFORMACIONS BREUS __ 

2 DETENCIONS DURANT LES FESTES DE GRÀCIA 

GRÀCIA.- La nit del dijous 19 d'agost tres persones van agafar un 
taxi per marxar de les Festes de Gràcia, on també hi van fer pujar un 
gos. Un cop engegat el vehicle el taxista va dir que féssin baixar el 
gos, i al negar-se, el taxista va parar al costat d'un cotxe de la Guàrdia 
Urbana. Els agents van fer baixar els ocupants del taxi i hi va haver 
insults creuats. Però mentre marxaven del lloc a través dels túnels que 
hi ha a la Plaça Lesseps, 3 furgones d'antiavalots de la Guàrdia Urba¬ 
na van acorralar-los a l'interior dels túnels i els van apallissar. A con¬ 
tinuació van detenir als dos nois, que els van portar a la comissaria de 
Plaça Lesseps, on els van acusar d'atemptat i lesions. 

Contra-Infos 19/8/99 

45.000 PINTADES ESBORRADES EN UN ANY 

BARCELONA.- El fet que a les ciutats l'única manera d'expressar-se 
als carrers sigui mitjançant grans plafons publicitaris a preus multimi¬ 
lionaris o penjant cartells als "pirulins", multiplica la quantitat de car¬ 
tells i pintades que apareixen als murs grisos de la ciutat, o en forma 
de protesta a façanes de bancs, ETT, immobiliàries i/o multinacionals. 
Per tot això l'Ajuntament ha duplicat en l'últim any el número de bri¬ 
gades de neteja que es dediquen a tapar o arrencar pintades o cartells, 
el que suposa un pressupost de 110 milions anuals. Tot i això, el cap 
del servei de neteja assegura que "la velocitat d'aparició de pintades 
és superior a la d'eliminació". Contra-Infos 20/8/99 

ATAC FEIXISTA A LA L-2 DEL METRO 

BARCELONA.- Un grup de joves feixistes van atacar el diumenge 29 
a un home que sortia del vagó del metro de l'andana de Sagrada Famí¬ 
lia. Els agressors es van abalançar sobre ell i el van començar a insultar 
i a colpejar, mentre feien al·lusió al seu color de pell negre. Després 
d'una estona, la policia va detenir quatre nois per ser els pressumptes 
agressors. El sorprenent del cas és que la policia només els acusa de 
lesions, quan amb el Codi Penal a la mà els podria haver acusat de 
més d'una desena de delictes molt més greus. Contra-Infos 29/8/99 

L EUROPA FORTALESA ES RADICALITZA DIA A DIA 

CEUTA.- Després de tota la polèmica al voltant del "racisme", el 
Ministeri de l'Interior ha decidit com a mesura "cautelar" per evitar 
l'entrada d'immigrants, reforçar les muralles que s'aixequen al voltant 
de les fronteres del sud d'Espanya. El primer pas decidit ha estat la 
inversió de 2800 milions (ja son en total 8000, comptant el que ja 
s'havia invertit), per tal de convertir la frontera de Ceuta amb el 
Marroc, en un autèntic mur impossible de travessar, a l'estil d'un 
estricte camp de concentració. Contra-Infos 24/8/99 

400 ARRESTATS I 30 PERSONES FERIDES DE BALA 
A L'EQUADOR 

EQUADOR.- Després de quatre mesos desde que es va produir la crisi 
provocada pels plans d'ajut estructural del Fons Monetari Internacio¬ 
nal, el país es troba altra vegada collat per l'organització multilateral. 
Aquest cop la protesta social, provocada per una altra pujada de preus 
del petroli, ha acabat en una forta onada represiva. Unes 400 persones 
detingudes i una trentena de ferits de bala son els resultats de la 
repressió contra els diferents alçaments, talls de carretera, atacs a 
camions militars, etc..., que es succeeixen per tot el país per protestar 
per les mesures "aconsellades" per l'FMI (inflació i eliminació de 
subsidis), que s'han aplicat des de finals de l'any passat. 

Contra-Infos 31/8/99 

DESALLOTJAMENT A LONDRES DESPRÉS DE 
18 ANYS D'OKUPACIÓ 

LONDRES.- El 12 d'agost va ser desallotjat el "Centre 121", després 
de 18 anys i 6 mesos d'okupació. Al matí van aparèixer 150 antidistur- 
bis armats i amb un helicòpter, i van tallar els carrers abans d'irrompre 
dins l'edifici, del qual en vuit minuts en van expulsar els ocupants. En 
vàries ocasions s'havia intentat desallotjar l'edifici però fins ara les 
campanyes de suport i les accions de protesta havien aconseguit atu¬ 
rar-ho. Contra-Infos 12/8/99 

PROU DE FEIXISME EL 12 D’OCTUBRE 


El proper 12 d’octubre, com cada any, els grups ultradretans tindran el 
permís de la Delegació del Govern (Partit Popular), per celebrar un acte 
d’apologia del racisme, la xenofòbia i el feixisme a la Pl. dels Països Cata¬ 
lans. I conseqüentment a partir d’aquesta provocació amb encobriment 
del Partit Popular, tot una sèrie de col·lectius i persones estan difonent ja 
una campanya en contra d’aquesta “celebració”. En la propera Burxa us 
informarem més detalladament dels actes per denunciar aquesta situa¬ 
ció, però si voleu participar-hi, passeuvos pels Centres Socials del barri. 


CANÇO DE L'INSUBMí S 

(tradu ïda de l'euskera Insumisoaren) 


Què portes, carter, 
a la teva cartera? 

No seran 
cartes d'amor? 

Una citació militar? 
Torna-la per on ha vingut! 
Trobo normal el que faig, 
el que sento. 

Soc insubmís, tant sols, ' 
un petó a tothom, 
sense oblidar ningú. 

No ploris més, 

sé que tenia altres alternatives, 
però, com podria obeir als bojos 
si ja no t'obeeixo ni a tu, 
estimada mare. 

Ai, amic meu 
ets un xic espantadís! 

No vinguis amb la llauna 
que se m'enduen a la presó, 
ja vindràs a visitar-me 
amb uns xoriçets! 
Carceller, complidor funcionari, 
botxí de les petites sentències, 
no em transformaràs 
en un número, 
tots els matins 
jo m'aixeco cantant! 


Festesii Concerts 


CONCERT ANTIFEIXISTA: 

Divendres 8 d'octubre "No passaran" amb Reincidentes, Disidència, Ràbia 
positiva i Ale-Hop. Cotxeres de Sants 

Bo d'ajut : 500 ptes. 


Manifestacions i Concentracions 


Concentracions emmarcades dins les Jornades Anti-presons organitzades 
per Cruz Negra Anarquista entre el 4 i el 11 de setembre: 


Dimarts 7 de setembre "Per la llibertat de Mark Barnsley" al consolat 
britànic Av. Diagonal, 477 


Dijous 9 de setembre "Contra el racisme, la pena de mort i per Mumia 
Abu-jamal" Davant la seu de La Vanguardia al c/Pelai, 28 19h. 


Divendres 10 de setembre "Contra les presons" a la Delegació del govern 

Pl. Palau 


El primer diumenge després del proper trasllat de Benjamí Ramos a alguna 
presó a Catalunya: 

Concentració a l'estació de RENFE de Granollers a les 10'30 h. 


*NOTA: Després 
de l’estiu es re¬ 
prèn la marxa en 
els Centres So¬ 
cials del barri, si 
tens qualsevol i- 
dea, proposta o 
ganes de partici- 
par-hi activament 
pots passar per les 
assemblees. La del 
CSA Can Vies és 
cada diumenge a 
les 7 del vespre i 
la del CSA HAM- 
SA és els dimarts 
a les 9 de la nit. 


MANIFESTACIÓ UNIT ARI A: 

Dissabte 11 de setembre "Defensem la terra, seguem cadenes" 

Pl. urquinaona 17 h 


Altres 


Assemblea general de veïns i veïnes: 

Dimarts 7 de setembre "propostes i al·legacions que presentarem el veïnat 
al projecte de Can Batlló de Tajuntament" convoca Comissió de Veïns i 
Veïnes de Can Batlló al teatre de SantMedir 1930 h. 


Dissabte 2 d'octubre "Correllengua" punt d'inici Pl. Espanya 12h 


adreces 


Hamsa, c/Miquel Bleach 15 
Can Vies, c/Jocs Florals 42 
CS de Sants, c/Olzinelles 30 
Casal Indepe, c/Demòstenes 
La Barricada, c/Constitució 104 

